તમે જો સાંજે ટેલિવિઝન સામે બેસીને જુદી જુદી સમાચાર ચેનલો પર સમાચાર જોવા બેસી જાવ તો એવું લાગે કે ગુજરાત કે ભારતમાં ઠેર ઠેર માત્ર અને સતત અપરાધો જ થઈ રહ્યા છે અને તેમાંય બળાત્કારોનું પ્રમાણ દર કલાકે વધી રહ્યું છે. એક તો 125 કરોડની વસ્તી ધરાવતો, ઉપખંડ જેવો વિશાળ દેશ અને તેમાંય મીડિયાવાળાની ગુનાખોરીને લગતા સમાચારો બતાવવાની નીતિ અને રીતિ એટલે પહેલી છાપ એવી જ પડે કે દેશમાં અપરાધને બાદ કરો તો કશું બનતું નથી.